སྟོང་པ་ཉིད་ཀྱི་ངོ།ན་ཉིད་ར་གལ་བ་དེ་བྱེད་པའི་བཏུ་ན་བཅོས་རྒལ་བཟང་མེག་འབྱེད་ཅེས་བྱ་བ་དུགས་སོ།།

༄༅༅ཟབ་མོ་སྟོང་པ་ཉིད་ཀྱི་དེ་ཁོ་ན་ཉིད་རབ་ཏུ་གསལ་བར་བྱེད་པའི་བསྟན་བཅོས་སྐལ་བཟང་མིག་འབྱེད་ཅེས་བྱ་བ།རྒྱལ་བ་ཀུན་གྱི་སྲས་ཀྱི་ཐུ་བོ་རྗེ་བཙུན
འཇམ་པའི་དབྱངས་དང་གཉིས་སུ་མ་མཆིས་པའི་དཔལ་ལྡན་བླ་མ་དམ་པ་དཀྲིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་དེའི་ཞབས་ལ་གུས་པ་ཆེན་པོས་ཕྱག་འཚལ་ལོ།།
གང་ཞིག་སྟོང་ཉིད་ཟབ་མོའི་རྔ་སྒྲ་དབྱར་དུས་ཀྱི་ནི་སྤྲིན་གྱི་དབྱངསོ།།རྟེན་ཅིང་འབྲེལ་འབྱུང་ནམ་མཁའི་སྒོ་ལས་རྒྱུན་ཆད་མེད་པ་ན་སྒྲོགས་པ་ཡིས།།བདག་ཏུ་ལྟ་བའི་ཚ་གདུང་ཀུན
སེལ་མ་ཆར་དུས་སུ་འབེབས་མཁས་པ།།ཟླ་མེད་སྟོན་པ་སྙིང་རྗེའི་ཆུ་འཛིན་གཡོ་བ་དེ་ལ་ཕྱག་འཚལ་ལོ།།རྒྱལ་པ་ཀུན་གྱི་ཆོས་ཀྱི་མདུན་ས་ཆེ།།གྲངམ་མེད་སེམས་དཔའི་དབུ་མ

སུ་ཟབ་མོའི་གཏམ།།སེང་གེའི་སྒྲ་དབྱངས་སྒྲོག་ལ་ཟླ་མེད་པ།།འཇ་མ་དབྱངས་མཁྱེན་པའི་གཏེར་གྱིས་བདག་སྐྱོང་ས་ཤིག།ཐུབ་དབང་བསྟན་པའི
སྙིང་པོ་སྟོང་པ་ཉིད།།ཚུལ་བཞིན་འགྲེལ་ལ་རྒྱལ་བ་གཉིས་པར་ནི།།རྒྱལ་བས་ལུང་བསྟན་འཕགས་མཆོག་ཀླུ་སྒྲུབ་ཞབས།།སྲས་དང་བཅས་ལ་སྙིང་ནས་བདག་ཕྱག་འཚལ།།
སྨྲ་བའི་ཁྱུ་མཆོག་ཁྱོད་ལ་མངོན་སུམ་དུ།།འཇམ་པའི་དབྱངས་ཀྱིས་རྒྱལ་བའི་ཆོས་ཚུལ་ཀུན།།ལེགས་པར་འདོམས་མཛད་ས་གསུམ་འགྲོ་བའི་མིག།མཚུངས་མེད་བླ་མ་དེ་ལ
མགོས་ཕྱག་འཚལ།།འདི་ན་གང་དག་མང་དུ་ཐོས་དང་ཏིང་འཛིན་ལྷུར་ལེན་ཟབ་མོའི་བཟླས་བརྗོད་ལ་བརྩོན་པ།།དེ་དག་ཀུན་ཀྱང་རང་ཉིད་འཆིང་བྱེད་འཁོར་བའི་རྩ་བ་གང་ན

འཇུག་པ་མ་ཤེས་ནས།།བདག་ཏུ་འཛིན་པའི་ལྗོན་ཤིང་རྒྱ་ཆེན་སླར་ཞིང་འཕེལ་བས་ངལ་བ་དོན་མེད་འགྱུར་མཐོང་སྟེ།།འདི་དག་རྣམས་ལ་བརྩེ་བའི་བསམ་པས་ཟབ་མོའི་ལམ་འདི་བླ་མའི་དྲིན་ལས་འདིར་བཤད་བྱ།།དེ་ཡང་།ཤེས་ལྡན་གང་དག་དང
དང་གཞན་གྱི་དོན་ཆེན་པོའི་གནས་ལ་དཔྱོད་པ་ཞུགས་ནས།སྲོག་འདི་ཇི་སྲིད་འཚོ་བ་དེ་སྲིད་ཀྱི་བདེ་བ་པསྒྲུབ་པ་དང་།སྡུག་བསྔལ་སེལ་བའི་ཐབས་ཙམ་གྱིས་ཆོག་པར་མི་འཛིན་པར།འཇིག་རྟེན་ཕྱི་མ་ཕན་ཆད་ཀྱི་གོང་མའི་ཁྱད་པར་ཚོལ་བ་རྣམས་ཀྱི་འཇུག
དོགས་ནི།འཇིག་རྟེན་ཐམས་ཅད་ཀྱི་མ་འདྲེས་པའི་མཛའ་བཤེས་ཆེན་པོ་སངས་རྒྱས་བཅོམ་ལྡན་འདས་ཞེས་སྙན་པའི་བ་དེ་ནས་གསུམ་ན་གཡོ་བ་དེའི་བསྟན་པ་ཁོ་ན་ཡིན་ཏེ།ཇི་སྐད་དུ།སྤེལ་མ་དབ་སྟོང་པ་ལས།གཏིང་མཐའ་མེད་པའི་འཁོར་པ་ནི།
རྒྱ་མཚོའི་ནང་ན་རྣམ་པར་གནས།།འདོད་ཆགས་ལ་སོགས་མི་བཟད་པའི།།ཆུ་སྲིན་གྱིས་ནི་ལུས་ཟོས་པས།།དེ་རིང་གང་ལ་སྐྱབས་སུ་མཆི།།གང་ལ་ཉེས་པ་ཐམས་ཅད་ཀུན།།གཏན་ནས་ཡོད་ཡེ་མི་མངའ་ཞིང་།།གང་ཞིག་ལ་ནི་ཡོན་ཏན་ཀུན།།རྣམ་པ་ཀུན
གནས་གྱུད་པ།།གལ་ཏེ་སེམས་ཤིག་ཡོད་ན་ནི།།དེ་ཉིད་ལ་ནི་སྐྱབས་འགྲོ་ཞིང་།།དེ་བསྟོད་དེ་ནི་བཀུར་བ་དང་།།དེ་ཡི་བསྟན་ལ་གནས་པའི་རིགས།།ཞེས་འབྱུང་བ་ལྟུར་རོ།།སྟོན་པའི་བསྟན་པ་ལ་ཡང་ཟབ་མོ་འགྲེལ་པར་རྒྱལ་བ་རང་ཉིད་ཀྱིས་ཡང་དང
ཡང་དུ་ལུང་བསྟན་པའི་ཚད་མ་དགྱུར་པའི་སྐྱེས་བུ་ནི་དཔལ་མགོན་འཕགས་པ་ཀླུ་སྲུབ་ཉིད་ཡིན་ཏེ།ཇི་སྐད་དུ།ལ་དཀར་གཤེགས་པ་ལས།ལྷོ་ཕྱོགས་བེ་ཏའི་ཡུལ་དུ་ནི།།དགེ་སློང་དཔལ་ལྡན་ཞེས་གྲགས་པ།།དེ་མིང་ཀྲུ་ཞེས་བོད་པ་སྟེ།།ཡོད

དང་མེད་པའི་ཕྱོགས་འཇིག་པ།།ང་ཡི་ཐེག་པ་འཇིག་རྟེན་ང།།བླ་མེད་ཐེག་ཆེན་རབ་བཤད་ནས།།རབ་ཏུ་དགའ་བའི་ས་བསྒྲུབས་ཏེ།།བདེ་བ་ཅན་དུ་དེ་འགྲོའོ།།ཞེས་དང་།མདོ་སྡེ་སྤྲིན་ཆེན་པོ་ལས།གཞན་ནུ་འདིད་མྱ
ངན་ལས་འདས་ནས་ལོ་བཞི་བརྒྱ་ལོན་པ་ན།གླུ་ཞེས་བྱ་བའི་དགེ་སློང་དུ་གྱུར་ནས།ང་ཡི་བསྟན་པ་རྒྱས་པར་བྱས་ཏེ།མཐར་གྱིས་དང་བའི་འོད་ཅེས་བྱ་བའི་འཇིག་རྟེན་གྱི་ཁམས་སུ།དེ་བཞིན་གཤེགས་པ་ཡེ་ཤེས་འབྱུང་གནས་འོད་ཅེས་བྱ་བའི་རྒྱལ
པཔར་འགྱུར་དོ།།ཞེས་གསུངས་ཤིང་།འཇམ་དཔལ་གྱི་རྩ་བའི་རྟོག་པ་ལས་ཀྱང་།འབྱུང་བའི་དུས་དང་མཚན་དེ་དང་འདྲ་ཞིང་།ལོ་དྲུག་བརྒྱ་བཞུགས་པར་བཤད་དོ།།རྔ་བོ་ཆེའི་མདོ་ལས་ཀྱང་།ལི་ཙ་བྱི་གཞོན་ནུ་འཇིག་རྟེན་ཐམས་ཅད་ཀྱིས་མཐོང་ན
དགའ་བ་འདི།སྟོན་པ་འདས་ནས་ལོ་བརྒྱད་རྐུ་པ་ལ་བསྟན་པ་ཉམས་པའི་ཚེ།སྟོན་པའི་མཚན་འཆང་པའི་དགེ་སློང་དུ་གྱུར་ནས།བསྟན་པ་རྒྱས་པར་བྱས་ཏེ།ལོ་བརྒྱ་ཡོན་པའི་འོག་ཏུ་འདས་ནས་བདེ་བ་ཅན་དུ་སྐྱེ་བར་གསུངས་ལ།འདི་ངོ་བོ་ཆེན་
པོ་དང་གནས་བརྟན་བྱང་བཟང་ལ་སོགས་པ།སློབ་དཔོན་གྱི་ལུང་བསྟན་དུ་བཞེད་དེ།དེ་ཡང་གསེར་འོང་ལས་གསུངས་པའི་ལི་ཙ་བྱེ་གཞོན་ནུ་ཀླུ་སྒྲུབ་དང་རྒྱུད་གཅིག་ཏུ་བཤད་པ་ལ་བརྟེན་པའོ།།རྔ་པེ་ཆེའི་མདོ་ལས་སློབ་དཔོན་འདིས་འདུན
བ་པར་བཤད་ཅིང་།གཞན་ཡང་།དཔལ་དུས་ཀྱི་འཁོར་ལོའི་རྒྱུད་ཕྱེ་མ་ལ་སོགས་པ་དུ་མ་ཞིག་ནས་དེས་དོ་འགྲེལ་པར་ལུང་བ་སྟན་པ་ཡིན་ནོ།།སྒྲོན་གསལ་ལས།སློབ་དཔོན་པདི་སྔགས་ཀྱི་ལམ་གྱིས་སུ་ཚེ་དེ་ལ་རྡོ་རྗེ་འཆད་ཆེན་པོ་མངོན

དུ་་མཛད་པར་བཤད་དེ།ཇི་སྐད་དུ།དེ་ལྟར་སློབ་དཔོན་ཆེན་པོ་དཔལ་ཀླུ་གྲུབ་ཀྱི་ཞལ་རྫ་ནས་ཀྱིས་ཉིད་ཀྱི་དོན་རྗེས་སུ་པརྩེས་ནམ།སོ་སོ་རང་རིག་པ་རྡོ་རྗེ་འཛིན་པ་ཆེན་པོའི་ཏིང་ངེ་འཛིན་འཇིག་རྟེན་དུ་བསྟན་ནས།ལྷ་དང་མིའི་བདེ་བ་ལས་འདས་ཤིང་།
མུ་སྟེགས་དང་ཉན་ཐོས་དང་རང་སངས་རྒྱས་ཀྱི་བསམ་གཏན་དང་།སྙོམས་པར་འཇུག་པའི་བདེ་བ་ལས་འདས་ནས།སྐྱེ་བ་དང་འགག་པ་དང་བྲལ་བའི་དེ་བཞིན་གཤེགས་པའི་སྐུ།རྣམ་པ་ཐམས་ཅད་ཀྱི་མཆོག་དང་ལྡན་པ།སྐུ་བལྟ་བས་ཆོག་མི་ཤེས་པ།སྟོབས་བཅུ་དང་མི་འཇིགས།།
པ་ལ་སོགས་པ་སངས་རྒྱས་ཀྱི་ཡོན་ཏན་རྣམས་ཀྱིས་བརྒྱན་པ་བརྙེས་ནས།བདེ་བ་ཅན་དུ་གཤེགས་ཏེ་ཡོན་ཏན་གྱི་དབང་ཕྱུག་བརྒྱད་དང་ལྡན་པས་བཞུགས་སོ།།ཞེས་གསུངས་པ་ལྷ་ངོ་།།དེས་ན་རྡོ་རྗེ་འཆང་བ་རྙེས་པ་ནི་ལོངས་སྐུའི་དབང་དུ་མཛད
ལབདེ་བ་ཅན་དུ་འབྱོན་པ་དང་།རྒྱལ་བ་ཡེ་ཤེས་འབྱུང་གནས་འོད་ཅེས་བྱ་བར་འཚང་རྒྱ་བར་བཤད་པ་རྣམས་ནི་སྦྲུལ་སྐུའི་མཛད་པ་སྟོན་པའི་དབང་དུ་བྱས་པ་སྟེ།དཔེར་ན་སྟོན་པ་ཤཱཀྱ་ཐུབ་པ་འདི་སྔོན་བསྐལ་པ་དུ་མའི་གོང་དུ་སངས་རྒྱས་པར
བཤད་པ་དང་།བརྒྱ་པའི་དུས་འདིར་འཛམ་བུའི་གླིང་དུ་འཚང་རྒྱ་བའི་མཛད་པ་བསྟན་པ་མི་འགལ་བ་བཞིན་ནོ།།དེ་སར་སློབ་དཔོན་དེ་ཉིད་ཀྱི་རྗེས་སུ་འབྲངས་ཏེ་འདིར་ཟབ་མོ་སྟོང་པ་ཉིད་འཆད་པ་ལ།དེ་ཁོ་ན་ཉིད་འཚོལ་བར་རིགས་པའི་རྒྱུ་མཚན།
ཟབ་མོ་སྟོང་པ་ཉིད་ལ་མོས་པའི་ཕན་ཡོན།ཆོས་དེ་ཉན་པ་པོ་གང་ལ་བཤད་པའི་སྣོ་།བཤད་པར་བྱ་བའི་ཆོས་དངོས་སོ།།དང་པོ་ནི།དེ་ཡང་འཁོད་པ་ལས་ཀྲོལ་བ་དོན་དུ་གཉེད་པའི་སྐྱེས་བུ་དག་གིས་ནི།བདག་མེད་པའི་དེ་ཁོ་ན་ཉིད་ཇི་ལྟར

ཡིན་པ་ལེགས་པར་བཙལ་ནས།བདག་མེད་རྟོགས་པའི་ཤེས་རབ་བསྒོམ་པ་ལ་གཙོ་བོར་འབད་པར་བྱ་བ་ཡིན་ཏེ།དེ་མེད་ན།བྱིང་རྒོད་དང་བྲལ་ཞིང་གསལ་ཞིང་མི་རྟོག་པའི་ཏིང་ངེ་འཛིན་ཤིན་ཏུ་བརྟན་པ་དང་།དེའི་མཐུ
ལས་བྱུང་བའི་མངོན་པར་ཤེས་པ་དང་རྫུ་འཕྲུལ་ལ་སོགས་པ་དག་ནི་མུ་སྟེགས་བྱེད་དག་ལའང་དཔག་ཏུ་མེད་པ་ཡོད་པས།དེ་ཙམ་གྱིས་འཁོར་བའི་རྩ་བ་ལ་ཅིའང་མི་གནོད་པའི་ཕྱིར་རོ།།དེ་ལྟར་ཡང་མཁས་པའི་དབང་པོ་ཀ་མ་ལ་ཤཱི་ལས་སྒོམ་རིམ
དང་པོ་ལས།དེ་ལྟར་དམིགས་པ་ལ་སེམས་བརྟན་པར་བྱས་ནས་ཤེས་རབ་ཀྱིས་རྣམ་པར་དཔྱད་པར་བྱ་སྟེ།འདི་ལྟར་ཤེས་པའི་སྣང་བ་བྱུང་བས་ཀུན་ནས་ཉོན་མོངས་པའི་ས་བོན་སྤོང་བར་འགྱུར་རོ།།དེ་ལྟ་མ་ཡིན་ན་མུ་སྟེགས་ཅན་རྣམས་བཞིན་དུ
ཏིང་ངེ་འཛིན་ཙམ་གྱིས་ཉོན་མོངས་པ་སྤོང་བར་མི་འགྱུར་རོ།།མདོ་སྡེ་ལས་ཇི་སྐད་དུ།འཇིག་རྟེན་པ་དག་ཏིང་འཛིན་སྒོམ་བྱེད་ཀྱང་།།དེ་ནི་བདག་ཏུ་འདུ་ཤེས་འཇིག་མི་བྱེད།།དེ་ནི་ཉོན་མོངས་ཕྱིར་ཞིང་རབ་འཁྲུགས་ཏེ།།ལྷག་སྤྱོད་ཀྱིས་ནི་ཏིང་ངེ
འཛིན་འདིར་བསྒོམས་བཞིར།།ཞེས་གསུངས་པ་ལྟ་བུའོ།།ཞེས་གསུངས་སོ།།འོ་ན་ཐབས་གང་གིས་འཁོར་བ་ལས་ཀྲོལ་ཞེ་ན།སྒོམ་རིམ་དུ་དྲངས་མ་ཐག་གི་མདོ་དེའི་མཇུག་ཏུ།གལ་ཏེ་ཆོས་ལ་བདག་མེད་སོ་སོར་རྟོག།སོ་སོར་དེ་བརྟགས་གལ་ཏེ་སྒོམ
བྱེད་ན།།དེ་ནི་མྱ་ངན་འདས་ཐོབ་འབྲས་བུའི་རྒྱུ།།རྒྱུ་གཞན་གང་ཡིན་དེས་ནི་ཞི་མི་འགྱུར།།ཞེས་གསུངས་པ་ལྟར།བདག་མེད་རྟོགས་པའི་ཤེས་དཔ་གོམས་པར་བྱས་པས་འཁོར་བ་ལས་གྲོལ་བར་འགྱུར་ཏེ།འཁོར་བར་འཆིང་བའི་རྩབ་པ་དག་འཛིན་ཡིན

པའི་ཕྱིར་རོ།།དེའི་ཕྱིར་རྒྱལ་བའི་གསུང་རབ་མཐའ་དག་ཀྱང་དེ་བཞིན་ཉིད་ལ་གཞོལ་ཞིང་དེ་བཞིན་ཉིད་ལ་འབབ་པ་ཤ་སྟག་ཡིན་པས།བསམ་གཏན་ཙམ་གྱིས་ཆོག་ཤེས་མི་བྱ་བར་དེ་ཁོ་ན་ཉིད་རྟོགས་པའི་ཤེས་རབ་བཙལ་ནས་སྒོམ་པ་ལ་གཅིག་ཏུ་འགྲུས
པར་བྱའོ།།དེ་ལྟར་ཡང་།སྒོམ་རིམ་པར་པ་ལས།བཅོམ་ལྡན་འདས་ཀྱི་བཀའ་ཐམས་ཅད་ནི་ལེགས་པར་གསུངས་པ་སྟེ།མངོན་སུམ་དུའམ་བརྒྱུད་པས་དེ་ཁོ་ན་མ་ངོན་སུམ་དུ་གསལ་བར་བྱེད་པ་དང་།དེ་ཁོ་ན་ལ་གཞོལ་བ་ཉིད་དོ།།དེ་ཁོ་ན་
ཤེས་ན་སྣང་བ་བྱུང་བས་མུན་པ་བསལ་བ་བཞིན་དུ་ལྟ་བའི་དྲ་བ་ཐམས་ཅད་དང་བྲལ་བར་འགྱུར་རོ།།ཞི་ག་ནས་ཙམ་གྱིས་ནི་ཡེ་ཤེམ་དག་པར་མི་འགྱུར་ཞིང་སྒྲིབ་པའི་མུན་པ་ཡང་སེལ་བར་མི་འགྱུར་གྱི།ཤེས་རབ་ཀྱིས་དེ་ཁོ་ན་ལེགས་པར་བསྒོམས་ན
ཡེ་ཤེས་རྣམ་པར་དག་པར་འགྱུར་དེ་ཁོ་ན་རྟོགས་པར་འགྱུར།ཤེས་རབ་ཁོ་ནས་སྒྲིབ་པ་ཡང་དག་པར་སྤོང་བར་འགྱུར་ཏེ།དེ་ལྟ་བས་ན།བདག་གིས་ཞིག་ནས་ལ་གནས་ཏེ་ཤེས་རབ་ཀྱིས་དེ་ཁོ་ན་ཡོངས་སུ་བཙལ་བར་བྱའོ།།ཞི་ག་ནས་ཙམ་གྱིས་ནི་ཆོག་པར
འཛིན་པར་མི་བྱའོ།།དེ་ཁོ་ན་ཇི་ལྟ་བུ་ཞེ་ན།དོན་དམ་པར་དངོས་པོ་ཐམས་ཅད་གང་ཟག་དང་།ཆོས་ཀྱི་བདག་གིས་སྟོང་པ་ཉིད་དེ།ཞེས་གསུངས་པ་ལྟར་རོ།།དེར་མ་ཟད་ཀྱི་ཐམས་ཅད་མཁྱེན་པ་ཐོབ་པར་བྱེད་པའི་ལམ་རྣམས་ཀྱི་གཙོ་བོའང་དེ་ཁོ་ན་ཉིད
རྟོགས་པའི་ཤེས་དབ་ཡིན་ཏེ།ཤེས་རབ་དེས་མ་ཟིན་པའི་སྦྱིན་སོགས་གཞན་རྣམས་ནི་ཡོད་པ་ལྟ་བུ་དང་།དེ་ཉིད་དམིགས་སུ་ལྟ་བུ་གསུངས་པའི་ཕྱིར་ཏེ།རྡོ་རྗེ་གཅོད་པ་ལས།དཔེར་ན་མིག་དང་ལྡན་པའི་མི་ཞིག་མུན་པར་ཞུགས་ནས།ཅི་ཡང་མི

མཐོང་བ་བཞིན་དུ།གང་དངོས་པོར་ལྷུང་བས་སྦྱིན་པ་ཡོངས་སུ་གཏོང་བའི་བྱང་ཆུབ་སེམས་དཔར་བལྟ་བར་བྱའོ།།རབ་འབྱོར་འདི་ལྟ་སྟེ་དཔེར་ན་ནམ་ལངས་ཏེ་ཉི་མ་ཤད་ནས་མིག་དང་ལྡན་པའི་མིས་གཟུགས་རྣམ་པ་སྣ
ཚོགས་དག་མཐོང་བ་དེ་བཞིན་དུ།གང་དངོས་པོར་མ་ལྷུང་བས་སྦྱིན་པ་ཡོངས་སུ་གཏོང་བའི་བྱང་ཆུབ་སེམསད་པར་བལྟ་བར་བྱའོ།།ཞེས་དང་།འཕགས་པ་སྡུད་པ་ལས་ཀྱང་།དམུས་ཡོང་དམིགས་བུ་མེད་པ་བྱེ་བ་ཁྲག་ཁྲིག་རྣམས།།ལམ་ཡང་མི་ཤེས
གྲོང་ཁྱེར་འཇུག་པར་ག་ལ་འགྱུར།།ཤེས་རབ་མེད་ན་མིག་མེད་ཕ་རོལ་ཕྱིན་ལྔ་འདི།།དམིགས་བུ་མེད་པས་བྱང་ཆུབ་རེག་པར་ནུས་མ་ཡིན།།ཞེས་གསུངས་པ་ལྟར་རོ།།འདིར་མཚོན་པ་ཙམ་ཞིག་བརྗོད་པ་ཡིན་ལ།དེ་ཡང་ཕ་རོལ་ཏུ་ཕྱིན་པའི་ཐེག་པ་ཆེན་པོ་
ཁོ་ནར་མ་ཟད་ཀྱི།རྡོ་རྗེའི་ཐེག་པས་འགྲོ་བ་རྣམས་ཀྱིས་ཀྱང་།ཐབས་མཁས་པའི་ཁྱད་པར་མཐའ་ཡས་པ་དག་གིས་ཟིན་པའི་སྒོ་ནས་བསྒོམ་པར་བྱ་བའི་དེ་ཁོ་ན་ཉིད་ནི།དབུ་མ་རིགས་པའི་ཚོགས་ཀྱིས་གཏན་ལ་ཕབ་པའི་སྟོང་པ་ཉིད་ཁོ་ན་ཡིན་གྱི་འདི
ལལས་ཁྱད་པར་དུ་གྱུར་པ་ཅིའང་མེད་པས་ཐེག་པ་གསུམ་གྱི་གང་ཟག་མཆོག་དམ་ན་ཐམས་ཅད་ཀྱི་བསྒོ་མ་བྱའི་དེ་ཁོ་ན་ཉིད་ནི་གཅིག་པུ་འདིར་ཟད་པ་ཡིན་ལ།དེ་ཡང་།དཔལ་གསང་བ་འདུས་པ་ལ་སོགས་པའི་རྒྱུད་དང་།གྲུབ་ཆེན་གྱི་གཞུང་དུ་མས
བསྒྲུབ་ཏུ་ཡོད་མོད་ཀྱི་མངས་པར་འགྱུར་བ་དང་སྐབས་མ་ཡིན་པས་མ་སྤྲོས་སོ།།འོན་དུས་ཀྱི་འཁོར་ལོའི་རྒྱུད་ཀྱི་དགོངས་པ་ནི།རང་གི་ལྟ་བའི་འདོད་པ་མདོར་བསྟན་པ་ལས།ཕུང་པོ་རྣམ་དཔྱད་སྟོང་པ་ཉིད།།ཆུ་ཤིང་བཞིན་དུ་སྙིང་པོ་མེད།

ཅེས་གསུངས་པས།རིགས་པས་དཔྱད་པའི་སྟོང་ཉིད་སྙིང་པོ་མེད་པར་གསུངས་པ་མ་ཡིན་ནམ་ཞེ་ན།ལུང་དེའི་དོན་ནི།རིགས་པས་དཔྱད་པའི་རྙེད་དོན་ལ་ཟེར་བ་མ་ཡིན་གྱི།ཕུང་པོ་རིགས་པས་དཔྱད་ནས་བདེན་མེད་དུ་གཏན་ལ་ཕབ་པ་མ་ཡིན་པར།ཕུང་པོ
རིགས་པས་དཔྱད་ནས་ཅངད་མེད་དུ་གཟུང་བའི་ཆད་སྟོང་འགོག་པ་ཡིན་ཏེ།དེའི་ཕྱིར་འགྲེལ་ཆེན་དྲི་མེད་འོང་ལས།ཕུང་པོ་རྣམ་པར་དཔྱད་པའི་སྟོང་པ་ཉིད།།ཆད་པའི་སྟོང་པ་ཉིད་ལས་རིང་དུ་བྱས།།ཞེས་གསུངས་པ་ཡིན་ནོ།།གཞན་དུ་ན།གཅིག
དང་དུ་བྲལ་བྱི་རྟགས་དང་ནམ་མཁའི་མེ་ཏོག་གི་དཔེས།རྣམ་ཤེས་ཀྱི་ཕུང་པོ་རང་བཞིན་མེད་པར་དཔྱད་པའི་སྒོ་ནས་དབུ་མ་པས་དེ་ཁོ་ན་ཉིད་རིག་པར།ལེའུ་གཉིས་པའི་མདོར་བསྡུས་བདུན་པར་གསུངས་པ་དང་འགལ་ལོ།།གཞན་ཡང་མཆོག་མི
འགྱུར་གྱི་མདོར་བསྡུས་ལས།ཅི་ཡང་ཡིད་ལ་མི་བྱེད་པ་དེ་ཁོ་ན་ཉིད་བསྒོམ་པ་ཡིན་པ་འགོག་པའི་སྐབས་སུ།འདིར་དེ་བཞིན་གཤེགས་པའི་ཡེ་ཤེས་ནི་ཆོས་ཐམས་ཅད་ཀྱི་རང་བཞིན་མེད་པ་ཉིད་རྟོགས་པར་བྱེད་པ་སྟེ།དངོས་པོ་མེད་པའི་མཚན་ཉིད་ཤིན་ཏུ
གཉེད་ལོག་པའི་སེམས་ནི་མ་ཡིན་ནོ།།ཞེས་དང་བཞིན་མེད་པ་ཆོས་ཐམས་ཅད་ཀྱི་དེ་ཁོ་ནར་གསུངས་ལ།ལེའུ་གཉིས་པར།སྒྱུ་མས་རྨོངས་པར་བྱས་པའི་མཐའ་དག་འགྲོ་བ་འདི་ནི་སྡུག་བསྔལ་དག་ལས་སྡུག་བསྔལ་འཛིན་པར་བྱེད།།ཅེས་པའི་འགྲེལ
པར།འདིར་འཁོར་བའི་སྒྱུ་མ་ངར་འཛིན་པ་དང་ང་ཡིར་འཛིན་པའི་བདག་ཉིད་ཅན་གྱིས་རྨོངས་པར་བྱས་པ་ནི།དམྱལ་བ་དང་ཡི་དྲེགས་དང་དུད་འགྲོའི་སྡུག་བསྔལ་དག་ལ་ཡ་སྡུག་བསྔལ་འཛིན་པར་བྱེད་པའོ།།ཞེས་ང་དང་ང་ལིར་འཛིན་པ་འཁོར་བའི་སྡུག

བསྔལ་གྱི་རྩ་བར་བཤད་པས།འཁོར་བའི་རྩལ་གཅོད་བྱེད་ཀྱི་གཉེན་པོ་ནི་བདག་མེད་རྟོག་མ་པའི་ཤེས་རབ་ཉིད་ཡིན་པ་ད་ཞེད་པ་ལ་ཕ་རོལ་ཏུ་ཕྱིན་པའི་དབུ་མ་པ་དང་མི་མཐུན་པ་ཅུང་ཟག་ཀྱང་མེད་དོ་ཞེས་ཤེས་པར་བྱའོ།།
དེའི་ཕྱིར་ལེའུ་གཉིས་པའི་འགྲེལ་ཆེན་ལས།དེའི་ཕྱིར་འབྲས་བུ་ནི་རང་ལས་མ་ཡིན་གཞན་ལས་མ་ཡིན་གཉིས་ཀ་ལས་མ་ཡིན་རྒྱུ་མེད་པ་ཅན་དུ་ཡང་མ་ཡིན་ནོ།།ཞེས་སོགས་ཀྱིས་མཐའ་བཞི་འགོག་པའི་རིགས་པ་སོགས་གསུངས་ནས།རྒྱས་པར
དབུ་མ་སོགས་ཀྱི་ལུང་རྒྱ་ཆེན་པོ་རྣམས་ལས་ཤེས་པར་བྱ་བར་གསུངས་སོ།།འོ་ན་རྒྱུད་དེ་ལས།སྟོང་པ་ཉིད་དམིགས་བཅས་སུ་བཤད་པ་མ་ཡིན་ནམ་ཞེ་ན།བཤད་མོད་ཀྱི།དེ་ནི་དགག་བརྡུལ་ཕྲ་རབ་བསགས་པའི་བེམ་པོས་སྟོང་བ་ལ་སྟོང་པ
ཉིད།ཅེས་ཐ་སྙད་མཛད་པ།རྣམ་པ་ཐམས་ཅད་པའི་གཟུགས་ཀུན་རྫོབ་པ་སྟེ།དགག་བྱ་བ་དེ་ན་གྲུབ་བཀག་པའི་ཆ་ནས་བཞག་པའི་དེ་ཁོ་ན་ཉིད་ནི་མ་ཡིན་ལ།དེ་ལྟ་བུའི་གཟུགས་མས་སྐྱེས་པའི་བདེ་འ་ཆེན་པོའི་ཡེ་ཤེས་ནི་དེ་ཁོ་ན་ཉིད་ལ་དམིགས་པའི
ཕྱིར་བདེ་བ་དམིགས་མེད་དུ་ལན་གཅིག་མ་ཡིན་པར་བཤད་དོ།།འདི་དག་ལ་བརྗོད་པར་བྱ་བ་ཆེས་མང་དུ་ཡོད་མོད་ཀྱི